stanford-oval/wikipedia huggingface dataset:
Auringonnousu Splugassa

| Levata del sole allo Spluga |
| --- | --- |
Nimi:  Levata del sole allo Spluga
Toinen nimi:  Auringonnousu Splugassa
Tekijä:  Carlo Bazzi
Valmistumisvuosi:  noin 1900
Julkistettu:  7. syyskuuta 1900
Taiteenlaji:  Öljy poppelille
Teostyyppi:  maalaus
Materiaali:  kangas (maalauspohja) ja öljyväri
Korkeus:  97 tuumaa
Leveys:  145 tuumaa
Sijainti:  Monte Resegone (käännä suomeksi), Bergamon Alpit, state road 36 (käännä suomeksi), Splügen, Italia
Auringonnousu Splugassa (ital. Levata del Sole allo Spluga) on italialaisen taidemaalari Carlo Bazzin öljyvärimaalaus vuodelta 1900.
Maalaus valmistui 8. marraskuuta 1900 ja oli esillä saman vuoden Milanon IV Triennalessa
Kuvaus

Maalaus on kookas. Siinä on hahmoteltu impressionismin periaatteet, mutta italialaisittain, kirkkaassa ilmapiirissä, jossa on pieni kameo, joka muistuttaa romanttista pariskuntaa kaukaisuudessa, ehkä halaten tai ehkä vain heijastus lähellä rannalla olevista veneistä, kun nuori nainen kävelee heidän edessään ideaalisen vastakkainasettelun kera. Se kuvaa kaunista aamua, auringonnousua järven rannalla Splugan vuoren juurella, joka ei ole sumun peitossa, mutta on silti koskematonta, joten jotkin yksityiskohdat on esitetty epämääräisinä.lähde?
Etualalla on kaksi tyhjää venettä, aseteltuna vinosti vasemmalta oikealle rannalle. Taustalla on kaksi levitettyä purjetta, aina metaforisessa parissa. Järven yllä kelluvat mahtavat jyrkät vuoret, valaistuina punaisella auringolla, joka hitaasti nousee taivaalle, lähettäen väriseviä oransseja säteitä, jotka heijastuvat veteen, joka ei koskaan ole ryppyinen minkään aallon ansiosta, ja täyttäen tasaisesti koko maiseman, vastaten ja vastustaen kovasti maalattuja harmaatähdennöksiä vuoren huipulla oikeassa kulmassa. Alhaalla oikeassa kulmassa maalaus on lopulta allekirjoitettu diagonaalisesti isoin kirjaimin: ”Bazi”.
Kansainväliset näyttelyt

Italian kolmannen vuosikymmenen kansainvälinen kaunotaiteen triennaali vuonna 1900
Kirjallisuutta

Breran akatemia, Quarta esposizione triennale: 1900 ; catalogo ufficiale; Milano, (Palazzo di Brera), Milano, 1900
Agostino Mario Comanducci, ”Pittori italiani dell'Ottocento: dizionario critico e documentario”, 1933, Milano, Casa Editrice Artisti d'Italia, s. 42
Agostino Mario Comanducci, ”Dizionario illustrato dei pittori e incisori italiani moderni”, Toisen painoksen tarkistettu versio L. Pelandin toimesta, Milano, 1945, Ovem-kustantamo, s. 48
H. Vollmer - Kunslerlex, 1953, s. 142
Agostino Mario Comanducci, Dizionario illustratori pittori e incisori italiani moderni, III editio, Milano
Heinrich, Claude Monet, Taschen, 2004 ISBN 3-8228-5972-9
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Lever du soleil au Spluga
Milanon Breran näyttelyn juliste vuodelta 1900
Käännös suomeksi
Kartelli

Kartelli on talouselämässä yritysten yhteenliittymä, jonka tarkoituksena on keskinäistä kilpailua rajoittamalla saavuttaa monopoli tai siihen verrattava asema markkinoilla. Kartellin jäsenet pyrkivät jäädyttämään hintatason, rajoittamaan hyödykkeen tarjontaa ja tukahduttamaan kilpailua sopimalla keskenään hyödykkeiden toimittamisesta ja hintatasosta. Kartelli on epätäydellistä kilpailua, monopolien tavoin ne aiheuttavat kuluttajille tappiota.
Kartelleilla on tapana hajota, koska jokaisella kartellin jäsenellä on kannuste tuottaa enemmän. Suomessa kartellin paljastaja säästyy kartellisyytteiltä. Suomessa kartelli paljastetaan tekemällä ilmianto kilpailu- ja kuluttajavirastolle.
Kielletyt tai lailliset kartellit

Kartellit on lainsäädännöllä kielletty useimmissa maissa. Yhdysvalloissa kartelli on rikos, josta voidaan tuomita vankeutta, mutta Euroopassa rangaistuksena on sakko. EU on tiukentanut sakotuskäytäntöjään tuntuvasti 2000-luvulla. Suomessa kartellisakot ovat olleet melko pieniä. Suomen kilpailulaissa on armahdussäännös: se osallistuja, joka paljastaa kartellin viranomaisille, säästyy sakoilta tai saa muita lievemmän tuomion. EU:n kilpailulakiin sisältyy samankaltainen armahdussäännös.
Kartellit olivat Suomen talouselämässä tavallisia ennen Suomen liittymistä Euroopan unioniin 1995,  sillä niitä ei ollut täysin kielletty. Tunnettuja suomalaisia kartelleja olivat suurten paperin- ja kartongintuottajien muodostamat myyntiyhdistykset Finnpap ja Finnboard. Oli myös tavallista, että myyjät olivat sopineet yhteisesti hinnoista. Esimerkiksi parturi-kampaamoilla oli yhtenäiset hinnat.
Yhdysvallat on omaksunut tiukan asenteen kartelleihin ja monopoleihin sen vuoksi, että maan teollisuus kärsi 1800-luvun lopun kullattuna aikana niiden harjoittamasta kilpailun rajoittamisesta. Tällöin maan taloutta hallitsivat muutamat mahtisuvut, esimerkiksi Carnegiet, Vanderbiltit, Morganit ja Rockefellerit. Kilpailunrajoitusten poistamiseksi esimerkiksi Rockefellerin omistama Standard Oil pilkottiin pieniin osiin vuonna 1911, kun Yhdysvaltain korkein oikeus totesi sen olevan monopoliasemassa.
Muun muassa itävaltalaisen taloustieteen näkemyksen mukaan kartellit voivat kuitenkin myös lisätä kansantalouden tehokkuutta, koska kartelli voi olla edellytys tuotantopääoman hankkimiseksi tai sen avulla voidaan purkaa ylikapasiteettia ja päällekkäisyyttä tai edistää innovaatioita ja palveluja.selvennä Toisaalta, itävaltalaisen taloustieteen edustajat näkevät valtiovallan olevan lähtökohtaisesti monopolien ja kartellien lähde sekä ylläpitäjä eivätkä he määrittele vapaassa markkinataloudessa syntynyttä luonnollista monopolia välttämättä haitalliseksi, koska se on altis potentiaaliselle kilpailulle. Samoin työmarkkinaneuvottelut on Suomessa rajattu kilpailulakien ulkopuolelle, eli keskitetyssä palkoista sopimisessa on kyse laillisesta kartellista.
Todettuja kartelleja > Eurooppa

EU:n komission kilpailuviranomaiset antoivat lokakuussa 2009 sähkötekniikkayhtiöiden ryhmälle 68 miljoonan euron sakot kielletyn suurien muuntajien kauppaan liittyvän kartellisopimuksen tekemisestä. Sähkökartellissa olivat ABB, Siemens, Areva, Alstom, Hitachi, Fuji ja Toshiba. Sakoista puolet määrättiin ABB:lle. Kartellisopimuksen ilmiantaja oli Siemens.
Todettuja kartelleja > Suomi

Suomalaisyritysten kartellisakkoja:
| EU:n kartellisakot> Yritys | EU:n kartellisakot> Sakot (milj. €) | EU:n kartellisakot> Vuosi |
| --- | --- | --- |
| Kone (hissit) | 143 | 2006 |
| UPM-Kymmene (muovisäkit) | 56 | 2004-... |
| Kemira (vetyperoksidi) | 33 |  |
| M-Real (Zanders) | 30 |  |
| Finnpap | 20 |  |
| Outokumpu kupariputket | 18 |  |
Suomen kartellisakot
| Yritys | Sakot (milj. €) | Vuosi |
| Finnpap (puukauppa) | 5 |  |
| Metsäliitto, Stora-Enso,  UPM-Kymmene  (puukauppa) | 3 kukin |  |
Kilpailuviraston ja oikeuden käsittelyssä
| Yritys | vaatimus (milj. €) | Vuosi |
| Lemminkäinen, Valtatie,  Skanska, NCC ym.  (asfaltti) | 97 | 2002-... |
| Stora-Enso (puukauppa) | 30 |  |
| Metsäliitto (puukauppa) | 21 |  |
| Suomen Hiusyrittäjät, (kampaamo) | 0,033 |  |

YIT-Yhtymä Oy ja Skanska Pohjanmaa Oy syyllistyivät KHO:n päätöksen mukaan tarjouskartelliin vuonna 2001.
Todettuja kartelleja > Suomi > Asfalttikartelli

Asfalttiyritykset, esimerkiksi Lemminkäinen, perivät hintakartellin avulla ylihintaa kuntien asfaltointiurakoissa pääosin vuosina 1994–1995 ja 1998–2002. Tuomion mukaan ylihinnan määrä on yli 37 miljoonaa euroa. Juttu oli erittäin laaja, ja sen oikeudenkäyntikulut olivat kuntien osalta 5,8 miljoonaa euroa ja valtion osalta 2,6 miljoonaa euroa. Hovioikeuden langettava päätös asiassa annettiin lokakuussa 2016.
Kilpailuvirasto aloitti tekemiensä selvitysten perusteella yllätystarkastukset kartelliepäilyjen kohteena oleviin yrityksiin vuonna 2002 ja esitti vuonna 2004 Markkinaoikeudelle kilpailunrikkomismaksun määräämistä seitsemälle asfalttiyhtiölle ja Asfalttiliitolle. Markkinaoikeus antoi asiassa vuonna 2007 ratkaisun, jolla seitsemän asfalttiyhtiötä määrättiin maksamaan yhteensä 19,4 milj. euron kilpailunrikkomismaksut. Tästä ratkaisusta valittivat Korkeimpaan hallinto-oikeuteen (KHO) Kilpailuvirasto ja kuusi asfalttiyhtiötä. KHO:n vuonna 2009 antaman tuomion mukaan seitsemän asfalttiyhtiötä oli osallisena kartellissa, jossa oli sovittu asfalttiurakoiden jakamisesta koko Suomen alueella. KHO määräsi näiden yhtiöiden maksettavaksi yhteensä 82,5 miljoonan euron kilpailunrikkomismaksut. KHO:n mukaan asfalttikartelli toimi vuosina 1994–2002.
Aiheesta muualla

Wikimedia Commonsissa on kuvia tai muita tiedostoja aiheesta .
Kartellit ja muut horisontaaliset kilpailunrajoitukset Kilpailu- ja kuluttajavirasto
Kilpailuvirasto Vuosikirja 2002
Laki kilpailunrajoituksista (948/2011)  Finlex
Fellman, Susanna: Kilpailupolitiikka koordinoidussa markkinataloudessa – Kartelli- ja kilpailulainsäädäntö Suomessa 1958-1988 institutionaalistaloushistoriallisesta näkökulmasta. Kansantaloudellinen aikakauskirja, 2010, 106(2). vsk, s. 141–161.  Artikkelin verkkoversio.
Hyytinen, Ari & Toivanen, Otto: Kilpailunrajoitukset Suomessa 1958–1992. Kansantaloudellinen aikakauskirja, 2010, 106(2). vsk, s. 127–140.  Artikkelin verkkoversio.
Pursiainen, H., Siikanen, M., Tukiainen, J. & Mälkönen, V.: Asfalttikartellin kunnille aiheuttamien vahinkojen arviointi. Loppuraportti. VATT VALMISTELURAPORTIT 8, 2011.  Artikkelin verkkoversio. Viitattu 4.11.2015. Arkistoitu 4.3.2016.
Saxell, T., Tukiainen, J. & Siikanen, M.: Asfalttikartellin valtiolle aiheuttamien vahinkojen arviointi. Loppuraportti. VATT VALMISTELURAPORTIT 9, 2011.  Artikkelin verkkoversio. Viitattu 21.10.2016. Arkistoitu 22.10.2016.
KKV esittää kartellien kriminalisointia – Emeritusprofessori: Se on kuin petos, josta ei joudu henkilökohtaiseen vastuuseen Yle, 2018
Cancel

| Cancel |
| --- | --- |
Ohjaaja:  Tuukka Temonen
Käsikirjoittaja:   Pietari Vihula  Niko Meuronen  Santeri Hänninen  Henry Weckström 
Tuottaja:   Hanna Virolainen  Markus Selin  Jukka Helle 
Pääosat:   Niko Meuronen  Santeri Hänninen  Henry Weckström 
Valmistustiedot
Valmistusmaa:  Suomi
Tuotantoyhtiö:  Solar Films
Levittäjä:  Nordisk Film
Ensi-ilta:  2025
Alkuperäiskieli:  suomi
   
Cancel on Tuukka Temosen ohjaama suomalainen elokuva, jonka on tarkoitus tulla ensi-iltaan syksyllä 2025.
Elokuvan on käsikirjoittanut stand up -koomikko, käsikirjoittaja Pietari Vihula yhdessä sosiaalisesta mediasta tunnettujen Niko Meurosen, Santeri Hännisen ja Henry Weckströmin kanssa.
Elokuvassa Santtu (Santeri Hänninen) joutuu puhelinvarkauden uhriksi. Puhelimessa on erittäin arkaa sisältöä, joka julki tullessaan johtaisi sometähtien cancelointiin, joka tuhoaisi heidän uransa sekä vesittäisi suuren markkinointisopimuksen.
Elokuvan kuvaukset alkavat maaliskuussa 2025.
Cancelin tuottavat Hanna Virolainen, Markus Selin ja Jukka Helle Solar Films -tuotantoyhtiöstä. Elokuvan levittää elokuvateattereihin Nordisk Film. Elokuvan tv-esitysoikeudet on hankkinut MTV.
Barbara W. Tuchman

Barbara W. Tuchman vuonna 1971.
Barbara Wertheim Tuchman  (30. tammikuuta 1912 – 6. helmikuuta 1989) oli yhdysvaltalainen historioitsija ja journalisti. Hän sai kahdesti Pulitzerin tietokirjallisuuspalkinnon: vuonna 1963 ensimmäisen maailmansodan syttymisestä kertovasta kirjastaan Elokuun tykit ja vuonna 1972 kirjasta Stilwell and the American Experience in China, 1911–45, joka kertoo Joseph Stilwellistä ja laajemmin Yhdysvaltojen toimista Kiinassa toisen maailmansodan aikana.
Barbara Wertheim suoritti humanististen tieteiden kandidaatin tutkinnon vuonna 1933 Radcliffe Collegessa, Harvardin yliopiston yhteydessä toimineessa naisten oppilaitoksessa. Lama-aikana ei ollut monia työpaikkoja tarjolla, joten Wertheim työskenteli ilman palkkaa kansalaisjärjestössä tutkimusavustajana, ja matkusti Tokioon valmistelemaan opaskirjaa Tyynenmeren alueelle. Hän kirjoitti sieltä artikkeleita kahteen lehteen. Hän siirtyi vuonna 1936 toimittajaksi isänsä omistamaan aikakauslehteen The Nation. Hän raportoi kulttuurista ja politiikasta. Hänet lähetettiin Valenciaan raportoimaan Espanjan sisällissodasta, ja samalla hän matkusteli Euroopassa laajemminkin. Hän julkaisi ensimmäisen kirjansa Britannian politiikasta Välimeren alueella vuonna 1938.
Wertheim palasi New Yorkiin vuonna 1939 ja meni naimisiin Lester Reginald Tuchmanin kanssa. Heille syntyi kolme lasta, ja Wertheim Tuchman alkoi kirjoittaa kirjoja lastenhoidon lomassa ja koulupäivien aikana.
Hän kirjoitti useita yleistajuisia teoksia kansainvälisestä politiikasta ja sotahistoriasta. Teokset perustuivat huolelliseen pohjatyöhön, usein matkoihin kirjoissa kuvattujen tapahtumien tapahtumapaikoille. Silti Wertheim Tuchman mainitsi tavoitteekseen kirjoittaa mukaansatempaavia tarinoita, joita lukija ei malttaisi laskea kädestään.
Teoksia

Tuchmann, B: Elokuun tykit. Ensimmäisen maailmansodan synty.  (Guns of August, 1962)  Suomentanut Vahtera, Antti. Weilin + Göös, 1964.
The Lost British Policy: Britain and Spain Since 1700. London: United Editorial, 1938. OCLC 1437885
Bible and Sword: England and Palestine from the Bronze Age to Balfour. New York: New York University Press, 1956. OCLC 445506
The Zimmerman Telegram. New York: Viking Press, 1958. OCLC 221110341
The Proud Tower: A Portrait of the World Before the War, 1890–1914. New York: Macmillan, 1966. ISBN 0345405013
Stilwell and the American Experience in China, 1911–45 (1971) OCLC 109537
Notes from China. New York: Collier, 1972. OCLC 570634
A Distant Mirror: The Calamitous Fourteenth Century. New York: Alfred A. Knopf, 1978. ISBN 0394400267
Practicing History: Selected Essays. New York: Alfred A. Knopf, 1981. ISBN 0394520866
The March of Folly: From Troy to Vietnam. New York: Knopf/Random House, 1984. ISBN 0394527771
The First Salute: A View of the American Revolution. New York: Knopf/Random House, 1988. ISBN 0394553330
Karyá (Lefkas)

| Karyá Καρυά |
| --- | --- |
 Karyán kylä.
 Kunnallisyksikön sijainti
 Karyá
 Koordinaatit: 38°45′34″N, 20°38′56″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Lefkas
Kunta:  Lefkas
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  360105
Korkeus:  500 m
Väkiluku (2011):  871
 – Kylä:  589
Aikavyöhyke:  UTC+2
 – Kesäaika:  UTC+3
Postinumero:  310 81
Suuntanumero(t):  26290
Rekisterikilpi:  EY
Infobox OKVirheellinen NIMI-arvo: 
Karyá (kreik. Καρυά; myös Kariá) on Kreikan kylä sekä samanniminen Lefkaksen kunnan kunnallisyksikkö (Δημοτική Ενότητα Καρυάς, Dimotikí Enótita Karyás) ja entinen itsenäinen kunta. Se sijaitsee Lefkaksen saarella Lefkaksen alueyksikössä Jooniansaarten alueella. Koko kunnallisyksikön väkiluku on 871 ja varsinaisen Karyán kylän väkiluku 589 (vuonna 2011).
Karyán kylä sijaitsee Lefkaksen saaren keskiosan vuoristossa noin 500 metrin korkeudessa merenpinnasta ja noin 13 kilometriä lounaaseen saaren pääkaupungista Lefkaksen kaupungista. Karyá on arkkitehtuuriltaan perinteinen, ja se on suosittu päiväretkikohde turisteille. Kylä tunnetaan perinteisistä käsitöistään. Karyán kunnallisyksikkö käsittää alueen saaren keskiosissa.
Karyá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lefkaksen kuntaan yhdessä Apollónioin, Elloménoksen, Kálamoksen, Kastóksen ja Sfakióteen kanssa, jolloin se muuttui uuden kunnan kunnallisyksiköksi.
Kunnallisyksikön osat

Karyán kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Egklouví | Ammókampos | 19 |
| Egklouví | Egklouví | 106 |
| Karyá | Karyá | 589 |
| Pigadisánoi | Pigadisánoi | 157 |
Yhteensä: 871
Aiheesta muualla

Kuvia tai muita tiedostoja aiheesta Karyá Wikimedia Commonsissa
Kurt Tucholsky

Kurt Tucholsky (9. tammikuuta 1890 Berliini, Saksa – 21. joulukuuta 1935 Hindas, Göteborg, Ruotsi) oli saksalainen esseisti, runoilija, satiirikko ja kriitikko, joka tunnetaan erityisesti kabareelauluistaan. Hän käytti myös salanimiä Theobald Tiger, Peter Panter, Ignaz Wrobel ja Kaspar Hauser.
Tucholsky opiskeli nuorena oikeustiedettä. Palveltuaan rintamalla ensimmäisessä maailmansodassa hän muutti aluksi Pariisiin ja vuoden 1929 jälkeen Ruotsiin. Tucholsky oli yksi vuonna 1931 julkaistun kommunistisen Rote Signale –runokokoelman kirjoittajista, ja hän kirjoitti säännöllisesti Schaubühne-lehteen (sittemmin Die Weltbühne). Vuonna 1933 Saksan natsihallinto kielsi kaikki Tucholskyn teokset, ja hän menetti Saksan kansalaisuuden. Tucholsky teki vuonna 1935 itsemurhan.
Tucholskyn tuotanto koostuu aforismeista, kirjoista, kirjallisuus- ja teatterikritiikeistä, runoista, novelleista sekä purevan satiirisista esseistä, joissa hän kritisoi Saksan militarismia ja nationalismia ja modernin aikakauden epäinhimillisiä voimia. Hänen runouttaan on sovitettu lauluiksi, joita esitetään laajalti saksalaisissa kabaree-esityksissä.
Suomennettu tuotanto

Eilisen ja huomisen välissä: valikoima kirjoituksia ja runoja (Zwischen Gestern und Morgen), suom. Leena Kyrki, Librum 1981 ISBN 951-862-018-0
Mistä reiät tulevat juustoon? novelli, suom. Vilho Hokkanen, antologiassa Huumoria ympäri maailman, toim. Jarl Hellemann, Helsinki: Tammi 1974 Sarja: Kurki-kirja ISBN 951-30-3007-5
16. kesäkuuta

16. kesäkuuta on gregoriaanisen kalenterin mukaan vuoden 167. päivä (168. päivä karkausvuonna). Vuodesta on jäljellä 198 päivää.
Nimipäivät

suomalainen kalenteri: Päivi, Päivikki, Päivä
suomenruotsalainen kalenteri: Eugen, Eugenia
ortodoksinen kalenteri: Tiihon
pohjoissaamenkielinen kalenteri: Beaivi
vanhemmissa kalentereissa: Axel, Josias, Justiina, Justina, Roland, Salama
Kuolleita

1216 – Innocentius III, paavi (s. n. 1166)
1626 – Christian Braunschweig, saksalainen herttua ja palkkasoturi kolmikymmenvuotisessa sodassa (s. 1599)
1671 – Stepan Razin (”Stenka Razin”), kasakoiden kapinallisjohtaja (s. n. 1630)
1722 – John Churchill Marlborough, Marlborough’n ensimmäinen herttua ja englantilainen kenraali (s. 1650)
1752 – Joseph Butler, englantilainen filosofi (s. 1692)
1824 – Charles-François Lebrun, ranskalainen valtiomies ja konsuli (s. 1739)
1848 – Ludvig II, Hesse-Darmstadtin suurherttua, (s. 1777)
1854 – Karl Emil Litzell, suomalainen apulaispappi ja kristillinen kirjailija (s. 1830)
1861 – Adolf Edvard Rongain, suomalainen kirjakauppias, lehdenkustantaja ja kirjanpainaja (s. 1821)
1863 – Ludwig Förster, itävaltalainen arkkitehti (s. 1797)
1874 – Edward Dickinson, yhdysvaltalainen poliitikko ja lakimies (s. 1803)
1900 – François d’Orléans, Joinvillen prinssi (Ludvig Filipin kolmas poika) (s. 1818)
1904 – Eugen Schauman, suomalainen kouluylihallituksen apukamreeri, nationalisti ja aktivisti (Nikolai Bobrikovin surmaaja) (s. 1875)
1915 – Allan McLean Davidson (”Scotty Davidson”), kanadalainen jääkiekkoilija (s. 1892)
1927 – Anna-Maria Mård, suomalainen parantaja ja selvänäkijä (s. 1859)
1929 – Oldfield Thomas, brittiläinen eläintieteilijä (k. 1858)
1937 – Matti Paasivuori, suomalainen poliitikko (s. 1866)
1944 – Marc Bloch, ranskalainen historioitsija (s. 1886)
1944 – George Stinney, nuorin Yhdysvalloissa 1900- ja 2000-lukujen aikana teloitettu ihminen (s. 1929)
1957 – Lyyli Erjakka, suomalainen näyttelijä (s. 1881)
1958 – Miklós Gimes, unkarilainen toimittaja (s. 1917)
1958 – Pál Maléter, unkarilainen kenraali (s. 1917)
1958 – Imre Nagy, Unkarin pääministeri 1956 (s. 1895)
1959 – George Keefer Brewer (”George Reeves”), yhdysvaltalainen näyttelijä (Teräsmies) (s. 1914)
1971 – John Reith, skotlantilainen paroni (ensimmäinen BBC:n pääjohtaja) (s. 1889)
1977 – Wernher von Braun, saksalais-yhdysvaltalainen raketti-insinööri, V2-ohjuksen ja Saturn V:n pääsuunnittelija (s. 1912)
1979 – Raymond Nicholas Kienzle (”Nicholas Ray”), yhdysvaltalainen elokuvaohjaaja (Nuori kapinallinen) (s. 1911)
1986 – Maurice Duruflé, ranskalainen säveltäjä ja urkuri (s. 1902)
1997 – Kurt Einari Marvia, suomalainen säveltäjä ja musiikintutkija (s. 1915)
2000 – Nagako, Japanin keisari Hirohito puoliso, keisarinna 1926–1989 (s. 1903)
2003 – Georg Henrik von Wright, suomalainen akateemikko ja filosofi (s. 1916)
2009 – Peter Arundell, brittiläinen moottoriurheilija (s. 1933)
2013 – Ottmar Walter, saksalainen jalkapalloilija (maailmanmestari) (s. 1924)
2015 – Greg Parks, kanadalainen jääkiekkoilija (s. 1967)
2016 – Sulo Aittoniemi, suomalainen poliitikko (s. 1936)
2016 – Helen Joanne Cox (”Jo Cox”), brittiläinen poliitikko (s. 1974)
2016 – Charles Thompson, yhdysvaltalainen jazz-muusikko (s. 1918)
2017 – Helmut Kohl, Saksan liittokansleri 1982–1998 (s. 1930)
2021 – Laila Hirvisaari, suomalainen kirjailija (s. 1938)
Juhlapäiviä

Etelä-Afrikka: Nuorison päivä (”Youth Day”).
Bloomsday, vuodesta 1954 vietetty maallinen juhla James Joycen romaanin Odysseus mukaan. Teos kuvaa yhtä päivää – ns. Bloomsday – 16. kesäkuuta 1904 Dublinissa Irlannissa. Tapahtumaa juhlitaan erityisesti Dublinissa, mutta muuallakin vuosittain Joycen tekstejä lukemalla ja analysoimalla sekä kapakkakierroksin.
| 0 | 1 | 2 |
| --- | --- | --- |
|  |   Lyhyt tiivistelmä päivästä 16. kesäkuuta: |  |
:   Stan Laurel 1313 – Italialainen kirjailija Giovanni Boccaccio syntyi.  1723 – Skotlantilainen taloustieteilijä ja filosofi Adam Smith syntyi.  1890 – Brittiläinen näyttelijä ja koomikko Stan Laurel syntyi.  1904 – Eugen Schauman ampui Suomen kenraalikuvernöörin Nikolai Bobrikovin.  1911 – IBM perustettiin nimellä Computing Tabulating Recording Corporation.  1963 – Vostok 6 -lento: Valentina Tereškova kävi ensimmäisenä naisena avaruudessa.  
Katso myös: kalenteri ~ 15. kesäkuuta, 17. kesäkuuta
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Kristinusko Arizonassa

Tämä artikkeli kertoo kristinuskosta Arizonan osavaltiossa Yhdysvalloissa. Vuoden 2014 väestötutkimuksen mukaan kristinusko on Arizonan suurin uskonto. 67 prosenttia Arizonan väestöstä kuuluu kristillisiin kirkkoihin.